1.Nimetage kõige lühema ja kõige pikema ametiajaga uue Eesti Vabariigi aegne Laeva vallavanem. Koit Prants ei lähe arvesse kuna tema ametiaeg võib jääda kõige lühemaks, aga võib kujuneda ka kõige pikemaks.

2.Näete ühte vanaaegset asja. Kuidas seda nimetatakse?(vastuvõetavad on kaks varianti).Kui Te nimetust ei tea, kuid suudate kirjeldada, mida selle asjapuuga tehakse võite teenida ühe punkti.

3.Erki Nool oli esimene Eesti tippsportlane, kes avas endanimelise eraspordikooli. Eraspordikoolide pioneeriks Eestis oli aga üks tuntud treener. Kes oli see treener ja mis spordialal ta avas spordikooli?

4.Kolumbus Krisostomus -sellise nime soovitas Joosep Toots panna Kiire pere noorimale võsule ,kelle nimeks sai hoopis Bruno Benno Bernhard. Kolumbus oli suur maadeavastaja, aga mida tähendab eesti keeles Krisostomus? Nii nimetatakse eesti keeles ka ühte teatud annet omavat inimest. Ühe punkti võite teenida, kui ei tea täpset nime, kuid suudate seda annet kirjeldada.

5.Johannes Paulus II on ainus Eestit külastanud Rooma paavst. Ta kohtus oma 1993 aasta septembris toimunud visiidi ajal Tallinnas Raekoja platsil rahvaga. Paavst kohtus ka meie presidendi ja valitsuseliikmetega. Üks toonane minister aga keeldus kohtumisest paavstiga. Kes?

6.Mis aastal ehitati Laeva vana vallamaja ,mis neli aastat hiljem maha põles, aga kohe ka taastati? Õige aasta 2p,+- 2aastat 1p

7.Viljandimaad,peamiselt aga tema lõunaosa tuntakse etnoloogiliselt Mulgimaana. Mitmete iseloomulike hüüdnimede(näiteks ubamulk) jätkuna kutsuti Tarvastu kihelkonna ühe küla ja selle ümbruse elanikke **ubinamulkideks.** See 300 elanikuga küla asus 1935-1950 samanimelises vallas. Kus elavad ubinamulgid?

8.Põnevad seiklusjutud, mis enamasti kirjeldasid põhjamaist karget ja karmi elu avaldas **John Griffith** ühe teise nime all. Millise?

9.Taaniel Tina oli kapteniks laeval nimega ………………….. Milline sõna täidab lünga?

10.Olümpiavõitu on ikka peetud austustväärivaks saavutuseks. Meie olümpiavõitjatele on kingitud maju(Tiit Sokk, Erika Salumäe) talukohti (Kristjan Palusalu) ja raha. Mida kinkis kodumaa Eesti esimesele olümpiavõitjale, Valgast pärit Alfred Neulandile? See ei olnud ükski eelpoolnimetatud kingitus.

11.Vanasti olevat neid taimi immutatud tõrvaga ja kui mindi metsa, süüdati üks põlema ja pisteti peotäis tagavaraks kaenla alla—hundid pelgavad elavat tuld. Eestis on neid taimi kahte liiki: tärkliserohke laialeheline ja ahtaleheline. Mis taim?

12.Selle kirjaniku monument püstitati algselt Kadrioru parki(1990 skulptor Tõnu Maarand, arhitekt Rein Tomingas).Metallivargad lõikasid maha kirjaniku näpu ning võtsid kaasa kuju õlal istunud pronkskajaka.2005 aastal tehti kuju korda ja müüdi ühe krooni eest Muhu vallale. Uus sõrm võeti Lenini kujult. Kes on see Eesti kirjanik, kellel on Lenini sõrm?

13.Meie president Ilves sai oma perekonnanime isapoolsest suguvõsast. Ta oleks nii-öelda „loomaliku“ perenime saanud ka emapoolselt. Milline see oleks olnud?

14.2013 aasta augustis peeti Olustveres Eesti esimesed kuulsuste künnivõistlused. Osalejaid oli kaheksa, kusjuures Igor Mang kündis ainukesena hobusega. Põllumajandusminister Helior-Valdor Seeder saavutas tugevas konkurentsis teise koha. Kes võitis?

15.Inglismaal müüakse õlut enamasti pindikaupa. Viimasel ajal on ka meil õlut müüdud pindistes pudelites. Kui palju õlut sellises pudelis on? Ärge ajage segi USA pindiga, mille suurus on 0,473dm3. +-0,01dm3 2p +-0,03dm3 1p

16.Eesti elu möödunud sajandi esimesel poolel kajastava seriaali „Tuulepealne maa“ tunnusmeloodiana kõlab Valter Ojakääru „Oma laulu ei leia ma üles“ Metsatöllu esituses. Pea iga uus on ülesleitud vana. See laul kõlas juba telefilmis „Meloodia 67“.Kes seda tollal esitas ja kes on laulu kaunite sõnade autor?

17.Kas vanaaegne viiest tuurist koosnev seltskonnatants on: a)langett b)lansjee c)lantaan d)lantsett

 18.Peagi saabub naistepäev. Daamidele on pühendatud palju luuleridu. Capulettidest ja Montecchidest kirjutas juba Shakespeare. Üks meie kirjanik on kirjutanud luuletuse „Romeo ja Julia“, mis algab nii: Mina pole Romeo, ei sina Juliagi vist Mis veel Juliast, kui sinugagi igavene rist Kes on see Eesti kirjanik, kellel on seos ka Laeva vallaga?

19.Eesti Rahvusringhäälingu poolt Turu uuringute AS-lt tellitud ja 9.veebruaril avaldatud uuringu tulemuste järgi tõusis jaanuaris poulaarsusedetabeli etteotsa ……………… Milline erakond on mõni nädal enne valimisi kõige populaarsem ja mitme protsendiga edestab ta teisel kohal olevat põhikonkurenti? Erakond 1p Mitu protsenti vahe +-1% 1p

20.Pange kohalik murdekeelne lause kirjakeelde „Mis sa lakutad neid lassis vanamehi oma karjajaagu ja langasega,nad niigi porujommis“ Kuna lauses on vähemalt viis elementi,mis tuleks täpselt tõlkida, siis ühe vääratuse puhul saate 2 punkti ja kahe vääratuse puhul 1punkti.

21. 1)See Eesti suurkuju sündis 3veebruaril 1915 aastal Tartumaal Kodijärve vallas Miina-Alviine ja Juhani teise lapsena.8 mail 1998 aastal suri ta Tallinnas.

2)Paljude autasude ja tunnustuste hulgas on ta saanud Lenini ordeni 1957 ja Riigivapi III klassi Teenetemärgi 1996

3)Oma kõrvalspordialal tuli ta 1943 aastal NSVL meistriks tulemusega 53.88,mis tollal oli ka NSVL rekord.

4)1952 aastal tuli ta Helsingis olümpiavõitjaks.Talle kuulub ka MM hõbemedal. Euroopa meistrivõistlused on ta võitnud kolmel korral ja NSVL meistriks tulnud koguni 13 korral.